**СЪОБЩЕНИЕ ЗА МЕДИИТЕ**

**относно качеството на водата за питейно – битови цели в с. Дебрене, община Добричка**

Във връзка с проследяване качеството на водата, предназначена за питейно-битови цели във водопроводната мрежа на 08. Зона Прилеп, с. Дебрене, общ. Добричка и планиран учестен мониторинг по показател „мирис“:

- на 24.10.2024 г. са пробонабрани 6 проби вода от пунктове при крана потребителя и 3 проби от водоснабдителни обекти, захранващи с вода за питейно-битови цели с. Дебрене, които са изследвани по показател „мирис“. От получените резултати е установена 1 нестандартна проба от пункт при крана на потребителя;

- на 29.10.2024 г. са пробонабрани 2 проби вода от пункт при крана потребителя (показал несъответствие на 24.10.2024 г.) и водоснабдителен обект, захранващ с вода за питейно-битови цели с. Дебрене, които са изследвани по показатели „нефтопродукти“ и „мирис“. Изследваните проби питейна вода отговарят на нормативните изисквания по изследваните показатели;

- на 08.11.2024 г. са пробонабрани 6 проби вода от пунктове при крана на потребителя в с. Дебрене, които са анализирани по показател „мирис“, като резултатите не показват отклонения от здравните изисквания.

